Rettens kendelse (Femte Afdeling) af 14. december 2017 –Rogesa mod Kommissionen
(Sag T-475/17)
»Annullationssøgsmål – aktindsigt – forordning (EF) nr. 1049/2001 – forordning (EF) nr. 1367/2006 – dokumenter vedrørende et anlæg, som fremstiller en blanding af piller og malmbriketter – stiltiende afslag på aktindsigt – udtrykkelig afgørelse vedtaget før sagsanlægget – påstand om, at det er ufornødent at træffe afgørelse – søgsmålsinteresse – åbenbart, at sagen skal afvises«
1.      Annullationssøgsmål – søgsmålsinteresse – ophørt som følge af en begivenhed, der har fundet sted mellem indgivelsen af stævningen pr. telefax og indgivelsen af den originale underskrevne stævning – udtrykkelig vedtagelse af afgørelse, hvorved der gives aktindsigt i de ønskede dokumenter – søgsmålsinteresse ophørt
(Art. 263 TEUF)
(jf. præmis 19)
2.      Retslig procedure – søgsmålsfrister – præklusion – uforudseelige omstændigheder eller force majeure – begreb – forsinket postbefordring – ikke omfattet
(Art. 263 TEUF; statutten for Domstolen, art. 45, stk. 2)
(jf. præmis 25)
Angående
Søgsmål anlagt i henhold til artikel 263 TEUF med principal påstand om annullation af Kommissionens stiltiende afgørelse af 20. juni 2017 og med subsidiær påstand om annullation af afgørelsen af 11. juli 2017, om afslag på aktindsigt i dokument Ares (2017) 1684109, af 2. november 2009, og i dokument Ares (2017) 1685639, af 29. november 2009.
Konklusion
1)
Sagen afvises.
2)
Rogesa Roheisengesellschaft Saar mbH og Europa-Kommissionen bærer hver deres egne omkostninger.